2.pielikums

Cenu aptaujai “Būvuzraudzība “Notekūdeņu attīrīšanas ietaišu

pārbūve Laidzes pagastā, Talsu novadā””, ID Nr. TNPz 2021/18

**TEHNISKĀ SPECIFIKĀCIJA**

“Būvuzraudzība “Notekūdeņu attīrīšanas ietaišu pārbūve Laidzes pagastā, Talsu novadā””,

ID Nr. TNPz 2021/18

Pretendentam jāveic būvuzraudzība objektā - **“Notekūdeņu attīrīšanas ietaišu pārbūves procesā Laidzes pagastā, adresēs: “Skola”, Laidzes pagastā, Talsu novadā, un “Stūrīši”, Stūrīšos, Laidzes pagastā, Talsu novadā,** (turpmāk - Būvobjekts), nodrošinot pasūtītāja interešu pārstāvību būvdarbu nodošanas ekspluatācijā procesā. Informācija par Būvobjekta apjomu un būvniecības dokumentāciju pieejama informatīvi Talsu novada mājas lapā <http://www.talsi.lv/publiskie-iepirkumi> – sadaļā Iepirkumi pie iepirkuma **“Notekūdeņu attīrīšanas ietaišu pārbūve Laidzes pagastā, Talsu novadā ”**, identifikācijas Nr. TNP 2020/37 dokumentiem.

1. Līguma izpildes laiks: no līguma spēkā stāšanās dienas līdz Būvobjekta pieņemšanai ekspluatācijā:

1.1. “Būvuzraudzība Notekūdeņu attīrīšanas ietaišu pārbūve Laidzes pagastā, Talsu novadā” – plānotais būvdarbu laiks 3 mēneši no līguma noslēgšanas dienas.

1. Pretendentam jāpiedalās būves pieņemšanā ekspluatācijā.
2. Pretendentam jāveic būvuzraudzība atbilstoši izstrādātajai Būvniecības dokumentācijai, Būvniecības likumam, 19.08.2014. Ministru kabineta noteikumiem Nr.500 “Vispārīgie būvnoteikumi”, ar Ministru kabineta noteikumiem apstiprinātiem LBN, kuru piemērošana nepieciešama būvdarbu izpildē un būvuzraudzības pakalpojuma sniegšanā, citiem būvniecības un būvuzraudzības darbus regulējošiem normatīvajiem aktiem.
3. Izpildītājs ir atbildīgs par to, lai visā līguma izpildes laikā tam būtu spēkā esoši sertifikāti, kas nepieciešami saskaņā ar normatīvajiem aktiem, kā arī uzņemas atbildību, kas būvuzraugiem ir noteikta saskaņā ar normatīvajiem aktiem.
4. Izpildītājaveicamie pienākumi:
   1. Pēc līguma parakstīšanas rūpīgi iepazīties ar esošo būvniecības dokumentāciju, rasējumiem un tehniskajām specifikācijām, Būvdarbu līgumu un citiem dokumentiem, kas nepieciešami pilnīgai projekta izpratnei un tā īstenošanai, lai nodotu Būvobjektu ekspluatācijā. Nekavējoties informēt Pasūtītāju, ja tiek atklāti kādi trūkumi, sniedzot rakstisku ieteikumus šo trūkumu novēršanai. *Ņemot vērā Būvniecības procesa esošo etapu un pieejamo dokumentāciju, Būvuzraudzības veicējam īpašu uzmanību jāvērš SIA “Jurēvičs un partneri” Atzinumam NR.2/09.21 un Atzinumam NR.1/09.21. (Lietas Nr.* *BIS-BL-111976-1463 un BIS-BL-111982-1464).*
   2. Konsultēt Pasūtītāju jautājumos par būvniecības organizāciju, būvdarbu izpildi un citiem saistītiem jautājumiem.
   3. Nodrošināt koordināciju un saziņu starp visām būvniecības procesā iesaistītajām pusēm, lai nodrošinātu efektīvu pāreju starp dažādiem projekta etapiem.
   4. Administrēt Būvdarbu līgumu un nodrošināt, ka tiek izpildīti līguma punkti, kas nosaka darbu kvalitāti.
   5. Pārbaudīt Būvdarbu un pielietoto materiālu, būvizstrādājumu un/vai tehnoloģiju atbilstību Projekta dokumentācijai un Latvijas Republikā spēkā esošo normatīvo aktu prasībām. Konstatējot neatbilstību projekta dokumentācijai un Latvijas Republikā spēkā esošo normatīvo aktu prasībām nekavējoties, pārkāpuma konstatēšanas dienā, iesniegt Būvdarbu veicējam rakstisku pretenziju un informēt par to Pasūtītāju, iesniedzot pretenzijas kopiju.
   6. Pārbaudīt atbilstošās būvdarbu izpilddokumentācijas, materiālu, būvizstrādājumu un iekārtu atbilstību apliecinošo dokumentu un citu saistīto dokumentu (segto darbu pieņemšanas akti, nozīmīgo konstrukciju pieņemšanas akti, sertifikāti, tehniskās pases, ražotāja standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.), kā arī atbilstoši Latvijas Republikas normatīvo aktu prasībām būvdarbu žurnāla aizpildīšanu Būvniecības informācijas sistēmā.
   7. Pārbaudīt un izvērtēt no Būvdarbu veicēja saņemtos veikto būvdarbu izpildes aktu, akceptējot to vai pamatoti rakstveidā atteikt, un par savu lēmumu nekavējoties informējot Pasūtītāju, iesniedzot atteikuma kopiju.
   8. Organizēt, vadīt un protokolēt Būvsapulces. Kārtējās būvsapulces norises laiks tiek noteikts Būvsapulces protokolā. Būvsapulces protokolu Izpildītājs izsniedz Pasūtītājam un Būvdarbu veicējam ne vēlāk kā nākamajā darba dienā pēc Būvsapulces.
   9. Sniegt iespējamo problēmu risinājumus, nesaskaņu vai neskaidrību gadījumos starp Pasūtītāju, galveno būvuzņēmēju, darbuzņēmēju un Būvniecības dokumentācijas autoru.
   10. Visus strīdus ar Būvdarbu veicēju par Būvdarbu izpildes atbilstību Būvdarbu līguma noteikumiem Izpildītājam jārisina patstāvīgi, bez Pasūtītāja iesaistes. Par šajā punktā minēto strīdu Izpildītājs informē Pasūtītāju.
   11. Nepieciešamības gadījumā ieteikt Pasūtītājam piemērot Būvdarbu līgumā noteiktos kavējuma sodus un/vai sodus par līguma noteikumu pārkāpumiem.
   12. Pirms Būvobjektu nodošanas ekspluatācijā nodrošināt pilnu izpilddokumentācijas saskaņošanu un apstiprināšanu.
   13. Pārbaudīt un apstiprināt izpildrasējumus, kā arī iekārtu ekspluatācijas un apkopes instrukcijas.
   14. Sagatavot un iesniegt komisijai, kura pieņem Būvobjektu ekspluatācijā, nepieciešamos dokumentus saskaņā ar spēkā esošajiem normatīvajiem aktiem, kā arī piedalīties šīs komisijas darbā kā pieaicinātai personai.
5. Izpildītājs sagatavo un iesniedz Pasūtītājam būvuzraudzības ziņojumus:
   1. **Būvuzraudzības uzsākšanas ziņojums**, kas ietver:
      1. būvdarbu izpildes un naudas plūsmas kalendāro grafiku;
      2. būvdarbu kvalitātes kontroles plānu;
      3. būvuzraudzības dokumentu aprites un uzglabāšanas shēmu;
      4. būvdarbu dokumentu aprites un uzglabāšanas shēmu;
      5. informāciju par būvdarbu līguma administratīvo saistību un noteikumu izpildi, norādot datumus (būvatļaujas izdošana, saistību raksti, būvlaukuma pārņemšana, zemju lietas, avansa un līguma izpildes spējas garantijas, satiksmes organizācija, informācijas stendi, apdrošināšana);
      6. vērtējumu par būvniecības dokumentācijas atbilstību un paredzamajiem riskiem (neparedzēti darbi, komunikāciju pārcelšana un citas būvniecības dokumentācijā neiekļautās lietas).
   2. **Gala ziņojumu** iesniedz 14 (četrpadsmit) dienu laikā pēc būvdarbu pabeigšanas un tajā ietilpst:
      1. atskaite par būvdarbu veicēja kopā veiktajiem būvdarbiem;
      2. faktiskais būvdarbu izpildes un naudas plūsmas grafiks;
      3. faktiskais Uzraudzības izpildes un naudas plūsmas grafiks;
      4. būvprojekta un būvdarbu veicēja novērtējums;
      5. informācija par būves pieņemšanu ekspluatācijā.